Andris Bērziņš (president)

For den tidligere statsministeren med samme navn, se Andris Bērziņš

Andris Bērziņš (født 10. desember 1944 i Nītaure) er en latvisk forretningsmann og politiker. Han ble 2. juni 2011 valgt til Latvias president,«Berzins president i Lettland», Svenska Dagbladet, 2. juni 2011. et embete han tiltrådte 8. juli. Han ble i 2015 etterfulgt av Raimonds Vējonis.

Bērziņš er utdannet radioingeniør fra Riga polytekniske institutt og har en grad i økonomi fra Universitetet i Latvia.«Andris Berzins – newly elected president of Latvia», The Baltic Course, 2. juni 2011.  Han arbeidet i firmaet Elektrons, der han ble direktør. I 1988 ble han viseminister for offentlige tjenester. Bērziņš var aktiv i folkefronten og ble innvalgt i Latvias øverste råd, der han i 1990 stemte for å gjenopprette landets uavhengighet. Fra 1993 til 2004 direktør var han i Unibanka. Bērziņš' forretningsforhold før han ble president, har vært gjenstand for en del mediaoppmerksomhet.«SEB hides documents that might reveal how Latvia President became a millionaire», BNN, 23. november 2011.

Bērziņš ble i 2010 innvalgt i parlamentet for Unionen av grønne og bønder. 

 Referanser 

Kategori:Latviske politikere
Kategori:Personer fra Amata fylke
Kategori:Storkors av St. Olavs Orden